

Kaitseministeerium

[info@kaitseministeerium.ee](mailto:info@kaitseministeerium.ee)

Teie: 03.04.2025 nr 12-1/25/141

Meie: 05.05.2025 nr 81

**Eestimaa Looduse Fondi seisukoht kaitsetööstuspargi riigi eriplaneeringu asukoha eelvaliku otsuse eelnõule**

Oleme vaadanud üle kaitsetööstuspargi eelvalikuala Pärnu 1 osas meile teadaoleva info ning ei näe, et seal oleks loodusväärtusi, mis välistaksid riigikaitse seisukohast prioriteetse kaitsetööstuspargi rajamise.

Ühtlasi rõhutame, et Århusi konventsiooni kohaselt tuleb keskkonna kohta käivate otsuste tegemisel tagada asjast huvitatud üldsuse, sh kohalike elanike, osalemine. Samuti tagada, et otsuseid tehes osalemise tulemusel saadud seisukohti asjakohaselt arvestatakse.

Keskkonnamõju strateegilise hindamise esimese etapi aruande osas märgime, et oluline oleks lõhkeainejääkide jm materjalide avapõletamise keskkonnamõjude täpsem selgitamine, analüüs ja võimalike alternatiivide kaalumine. Seal hulgas miks lõhkeainega kokku puutunud või määrdunud pakendite, riiete ja töövahendite põletamine on põhjendatud ja asjakohane meetod.

Lugupidamisega

/allkirjastatud digitaalselt/

Tarmo Tüür

juhatuse esimees